Държавен вестник, бр. 97, 2018 г., стр. 31

БРОЙ  97	
Д Ъ Р Ж А В Е Н  В Е С Т Н И К 	
СТР.  31  
1. за експлоатиране на железопътната 
мрежа на индустриалния клон, включително 
правилата за сигнализация и системата за 
управление на движението;
2. за извършване на техническите прегледи 
на железния път, съоръженията, устройствата, 
габарита, видимостта на сигналите и ПЖПС;
3. за разследване на произшествия и ин-
циденти.“
§ 4. Създава се чл. 3а:
„Чл. 3а. (1) Прегледите на железните пъти-
ща, съоръженията, устройствата, габарита и 
видимостта на сигналите на индустриалните 
клонове по чл. 3, ал. 2 се извършват най-мал-
ко един път в годината от комисия в състав: 
1. специалист с правоспособност „Строи-
телен техник по поддържане и ремонт на жп 
линии и съоръжения“ – председател;
2. специалист с правоспособност „Ръково-
дител движение“; 
3. специалист с правоспособност „Механик 
осигурителна техника“ – когато индустри-
алният клон има съоръжения на ОТ и/или 
сигнализация; 
4. специалист с правоспособност „Механик 
контактна мрежа“ – когато индустриалният 
клон има съоръжения за трансформиране и/
или пренасяне на електроенергия за тягови 
нужди; 
5. представител на собственика на индус-
триалния клон.
(2) За резултатите от прегледите по ал. 1 
комисията съставя протоколи по образец съг­
ласно приложение № 53, като един екземпляр 
от всеки протокол се предоставя на ИА „ЖА“. 
(3) В случай че при прегледа по ал. 1 се 
констатират неизправности, комисията по-
ставя на собственика на индустриалния клон 
срок за отстраняването им. Когато констати-
рана неизправност застрашава сигурността на 
движението, комисията предписва спиране от 
експлоатация на съответното съоръжение или 
на индустриалния клон до отстраняване на 
неизправностите. Предписанието за спиране 
на експлоатацията на индустриален клон се 
предоставя на собственика на клона и на 
началника на железопътна гара, от която се 
обслужва клонът.“
§ 5. В чл. 5 думите „трудноподвижни лица“ 
се заменят с „лица с увреждания и лица с 
намалена подвижност“.
§ 6. В чл. 7 се правят следните изменения 
и допълнения:
1. В ал. 1 в края на текста се поставя за-
петая и се добавят думите „като осигурява 
изпълнение на изискванията за безопасност, 
надеждност и сигурност в съответствие с 
тази наредба“.
2. Алинея 2 се изменя така:
„(2) Правилата по ал. 1 трябва да са в съот-
ветствие с настоящата наредба и техническите 
спецификации за оперативна съвместимост 
(ТСОС).“
3. Алинея 3 се изменя така:
„(3) Железопътните предприятия органи-
зират своята дейност, свързана с достъпа и 
използването на железопътната инфраструк-
тура, спазвайки изискванията на ТСОС, тази 
наредба и правилата по ал. 1, като осигуряват 
изпълнение на изискванията за безопасност, 
надеждност и сигурност.“
4. Създава се ал. 4:
„(4) Управителят на железопътната инфра-
структура определя правилата за осъществя-
ване на движение на влаковете по време на 
извършване на реконструкция, модернизация, 
обновяване (подновяване), рехабилитация и 
замяна (ремонт) в рамките на поддръжката 
на железопътната инфраструктура.“
§ 7. В чл. 8 се правят следните изменения:
1. Алинея 1 се изменя така:
„(1) Прегледите на железните пътища, 
съоръженията и устройствата, габарита, види-
мостта на сигналите и други се извършват по 
ред и по методика, определени от управителя 
на железопътната инфраструктура с правилата 
по чл. 7, ал. 1, а за железопътните предприя-
тия, които експлоатират железопътни линии 
в собствени обекти – депа, ремонтни рабо-
тилници и др., по реда, определен в чл. 3а.“
2. Алинея 2 се изменя така:
„(2) Експлоатационните прегледи на ПЖПС, 
включен във влак, се извършват по ред и по 
процедури, определени от железопътните 
предприятия, които оперират със съответния 
влак, или от управителя на железопътната 
инфраструктура – за влакове, с които се 
извършват превози за технологични нужди 
съгласно чл. 10, ал. 2 от ЗЖТ.“
§ 8. В чл. 9 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Служителите на ИА „ЖА“ имат право 
на достъп в индустриалните клонове за осъ-
ществяване на контролните им правомощия 
по отношение на персонала, съоръженията и 
ПЖПС, като при констатиране на нарушения 
или неизправности издават задължителни 
предписания за отстраняването им. 
(3) Когато констатирана неизправност 
или нарушение по ал. 2 застрашават без­
опасността на движението, служителите на 
ИА „ЖА“ предписват спиране от експлоа-
тация на съответното съоръжение, ПЖПС 
или индустриалния клон до отстраняване на 
неизправността или отстраняват от работа 
съответното длъжностно лице от персонала, 
извършило нарушение.“
§ 9. В чл. 10 се правят следните изменения:
1. В ал. 1 думите „Наредба № 56 за изиск­
ванията, условията и реда за обучение на 
кандидатите за придобиване или признаване 
на правоспособност за длъжностите от желе-
зопътния транспорт и реда за провеждане на 
изпитите на лицата от персонала, отговорен 
за безопасността на превозите (обн., ДВ, бр. 20 
от 2003 г.; попр., бр. 59 от 2003 г.; изм., бр. 94 
от 2005 г.)“ се заменят с „Наредба № 56 от